
26-TA-1872: Noteikumu projekts (Grozījumi)
Grozījumi Ministru kabineta 2016. gada 5. jūlija noteikumos Nr. 445 "Pedagogu darba samaksas noteikumi"

Noteikumu (grozījumu) projekts 1.0
Anotācija (ex-ante) 1.0
MK sēdes protokollēmuma projekts 1.0
Noteikumu konsolidētā versija 2.0
Atzinuma sniedzējs
Biedrība "Reģionālo attīstības centru un novadu apvienība"
Atzinums iesniegts
13.08.2026.
Atzinuma sniegšanas termiņš
13.08.2026.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	1.
	Noteikumu konsolidētā versija
10. Pedagogu mēneša darba algas likmi laikposmam no kārtējā gada 1. septembra līdz nākamā gada 31. augustam nosaka izglītības iestādes vadītājs. Izglītības iestādes vadītājam saskaņā ar iestādē apstiprinātajiem kritērijiem, kas saskaņoti ar izglītības iestādes dibinātāju vai tā noteikto kompetento iestādi, izvērtējot pedagoga darba intensitāti un personīgo ieguldījumu izglītības iestādes attīstībā, apstiprinātā valsts budžeta finansējuma ietvaros ir tiesības noteikt līdz 60 procentiem augstāku vispārējās izglītības, profesionālās izglītības un interešu izglītības pedagoga mēneša darba algas likmi par šajos noteikumos minēto zemāko pedagoga mēneša darba algas likmi. Izglītības iestādes vadītājs, nosakot mēneša darba algas likmi, var ņemt vērā pedagoga pedagoģiskā darba stāžu. No finanšu līdzekļiem, kas izglītības iestādei piešķirti atbalsta pasākumu nodrošināšanai izglītojamiem ar speciālām vajadzībām, zemāko mēneša darba algas likmi var paaugstināt tikai tiem pedagogiem, kas nodrošina minētos atbalsta pasākumus.
	Priekšlikums
Ņemot vērā, ka Ministru kabineta 2025. gada 22. decembra rīkojumā Nr. 899 “Par pedagogu darba samaksas pieauguma grafiku laikposmam no 2026. gada 1. janvāra līdz 2030. gada 31. decembrim” pedagogu darba samaksas pieaugums paredzēts no 1. janvāra, aicinām izvērtēt 10. punkta pirmā teikuma atbilstību šiem termiņiem. Tā kā noteikumi šobrīd tiek grozīti, būtu lietderīgi vienlaikus salāgot 10. punkta regulējumu ar rīkojumā noteikto pedagogu darba samaksas pieauguma grafiku.

